[{"text_idx": "#000000", "text": "Sur la pitoreska bordo de la limrivero Odro estis la informbudo de Esperanto-Asocio Berlino-Brandenburgio"}, {"text_idx": "#000002", "text": "Vizito de Barbara kaj Ulrich Brandenburg"}, {"text_idx": "#000003", "text": "Jam la 10-an fojon Esperanto-Asocio Berlin-Brandenburgio arang\u0302is festeton enkadre de la kutima festado c\u0302irkau\u0306 la 1-a de majo (Tago de la laboro) en la urbo Frankfurto c\u0302e Odro. Tiu festo okazadas en la c\u0302irkau\u0306aj\u0302o de la ponto inter Frankfurto (Germanio) kaj S\u0142ubice (Pollando). Ankau\u0306 eblas por diversaj grupoj kaj societoj prezenti sin, kiuj havas sidejon ankau\u0306 en Frankfurto."}, {"text_idx": "#000004", "text": "Oni povas aserti trankvile, ke la partopreno de esperantistoj en la festo de partioj kaj sindikatoj havas tradicion."}, {"text_idx": "#000006", "text": "C\u0302ar fine de oktobro kaj komence de novembro 2017 mi gastis en Japanio, mi arang\u0302is tiel nomatan japanan angulon sur la tablo. Pri tio i.a. ankau\u0306 interesig\u0302is hazarda vizitantino el Japanio. Nepre menciindas, ke ankau\u0306 alvenis saluto el Japanio sur bela bildkarto. La sendinto estis Goro Kimura, kiu jam plurfoje vizitis la urbon, ec\u0302 longtempe.\nAnkau\u0306 en la jaro 2018 la Esperanto-parto de la \u201ePonta Festo\u201c estis sufic\u0302e internacia. La partoprenintoj venis el Pollando kaj Germanio. Honorigis nian standon la prezidanto de Germana Esperanto-Asocio, Ulrich Brandenurg, kun edzino kaj nepo. Denove ni havis la bons\u0302ancon bonvenigi etan delegacion el Szczecin, kiu entusiasme raportis pri la j\u0302us antau\u0306e okazinta S\u0302c\u0302ec\u0302ina Esperanto-printempo. Unuafoje vizitis nin esperantisto el la najbara urbo S\u0142ubice kaj ec\u0302 el la fora Ju\u0308terbog venis juna Esperanto-amiko."}, {"text_idx": "#000008", "text": "Kiel kutime je la 18-a horo ni komune enpakis c\u0302iujn ekspoziciaj\u0302ojn kaj c\u0302ifoje tri partoprenintoj iris trans la ponto al la jam tradicia azia restoracio de S\u0142ubice.\nJam nun mi invitas al la sekvontjara \u201cPonta Festo\u201d en 2019."}]